Ministrul Energiei, Sebastian Burduja, a transmis un mesaj de încredere și curaj că "România este capabilă să scrie viitorul" în domeniul energiei nucleare prin construirea centralei nucleare din Doicești, prima de acest fel care ca produce energie folosind tehnologia inovatoare a reactoarelor modulare mici.
"Primul meu mesaj este, așadar, unul de încredere. Avem încredere că fără energie nucleară nu poate exista o cale către emisii zero în orizontul lui 2050, a spus-o și secretarul John Kerry, când a venit la București. Au spus-o liderii lumii întruniți în Dubai la COP 28, unde angajamentul a fost pentru triplarea energiei nucleare. Energia nucleară înseamnă energie cu emisii zero, înseamnă energie sigură. Și-am spus-o și noi de fiecare dată în trilema energiei, vrem energie sigură, vrem energie la un preț corect, vrem energie curată. Pe primul loc punem siguranța, asta înseamnă că trebuie să avem și producție stabilă, în bandă. Nu putem renunța la cărbune, nu putem renunța și la gaz, nu putem renunța și la energie nucleară și să avem pretenția ca atunci când apăsăm pe întrerupător să se aprindă becul", și-a început intervenția Burduja la amplasamentul viitoare centrale nucleare de la Doicești.
Acesta a reliefat că "energia nucleară și, în mod special, aceste reactoare modulare de mici dimensiuni sunt promisiunea pentru rezolvarea acestei trileme energetice".
"Înseamnă și energie sigură, înseamnă și energie la un preț corect, înseamnă și energie curată. Am văzut cu toții mai devreme o trecere de la vechi către nou. Avem aici la Doicești unul dintre cele mai importante, de tradiție, locuri în sistemul energetic național. Și-am văzut cum o centrală care era bazată pe arderea cărbunelui se transformă. Din praful rezultat de pe urma curățării acestui loc și pregătirii acestui loc se ridică această minune. De altfel, umanitatea, pe parcursul ei, întotdeauna și-a propus lucruri mărețe. Și de foarte multe ori le-a și reușit", a continuat ministrul Energiei.
Sebastian Burduja a reamintit că tehnologia NuScale este "singura tehnologie certificată de cel mai strict reglementator din lume, Nuclear Regulatory Commission (NRC)" și "este o tehnologie sigură, de ce este cea mai promițătoare tehnologie pentru a fi prima din lume".
"Iată că România are astăzi șansa de a aduce omenirii prima centrală nuclearoelectrică bazată pe reactoare modulare de mici dimensiuni. Unde? Aici, la Doicești, în România. Robert Kennedy spunea cândva: <<Mulți văd lucruri care există și se întreabă de ce? Alții aleg să-și imagineze lucruri care nu există și se întreabă de ce nu?>> Ne puteam și noi, astăzi, întreba: De ce nu? Aici, în România, o asemenea minune a lumii. Și cred că într-o zi, și nu e departe acea zi, pentru că vizăm orizontul 2029-2030, România poate fi pe harta lumii cu prima centrală nuclearoelectrică, primele reactoare modulare de mici dimensiuni. Chiar aici la Doicești", a mai spus oficialul român.
El a evidențiat elementele care fac din România cel mai potrivit actor pentru a construi prima centrală bazată pe această tehnologie inovatoare.
"Dacă nu noi, atunci cine, realmente? Dacă nu tradiția pe care România o are în sectorul nuclear, oamenii pe care România i-a dat lumii în sectorul nuclear, marii experți. O echipă de oameni vizionari condusă de Cosmin Ghiță și echipa lui, cu sprijinul partenerului strategic, Statele Unite ale Americii. Toate aceste elemente ne spun că vom avea succes. Și într-acea zi, care nu-i departe de azi, ne vom revedea aici, să vedem cu ochii noștri ce a putut crea omul și ce a putut crea România în acest parteneriat. Vreau să le mulțumesc tuturor colegilor mei din sectorul energetic și multora dintre dumneavoastră și din presă, care dau o șansă acestui proiect. Reflectând obiectiv care sunt șansele lui, care sunt premisele, care sunt punctele lui forte, e foarte important să nu-i dezinformăm pe români, pentru că promisiunea pe care România o face nu este doar pentru români, este pentru întreaga omenire. Sunt zeci de locuri foarte similare cu Doicești în întreaga regiune. Tehnologia reactoarelor de mici dimensiuni permite prin economii de scară, prin faptul că atunci când ai a zecea unitate, a o suta unitate, costurile scad dramatic. Și atunci noi putem să extindem această tehnologie în toate regiunile", a explicat Burduja.
Ministrul a listat și o serie de companii care vor lua parte la acest proiect.
"Nucleareletrica poate să își asume rolul de lider pentru întreaga regiune și asta va face în parteneriat cu NuScale și cu ceilalți pe care îi vedem. Sunt companii mari, nu vorbim de o improvizație aici, vorbim de unele dintre cele mai mari companii din lume, Fluor și Samson. Vorbim, bineînțeles, de o companie românească extrem de serioasă, Grupurile INFRA și Nova Power. Deci, iată, avem tot ceea ce ne trebuie să scriem istorie", a conchis Sebastian Burduja.
Amintim că președintele Klaus Iohannis și emisarul special al președintelui SUA, John Kerry, anunțau în 2021, cu prilejul summitului COP26, planul de a construi în țara noastră o centrală cu reactoare modulare mici.
You may like
Emil Boc, la Forumul liderilor locali și regionali din UE: Lupta pentru Pactul Verde European și democrație poate fi câștigată sau pierdută la nivel local
Lucian Bode, întâlnire cu românii din Spania: Guvernarea PNL a accelerat procedurile dublei cetățenii pentru că statul român vă consideră parte a marii familii românești
Cătălin Predoiu, întâlnire cu Gerhard Karner. Miniștrii au discutat despre ridicarea controalelor la frontierele aeriană și maritimă, combaterea migrației ilegale și intensificarea cooperării polițienești
Sebastian Burduja a discutat cu ambasadorul Emiratelor Arabe Unite despre evoluția proiectelor comune în domeniul energiei
Cătălin Predoiu a prezentat în Comisia ONU privind Stupefiantele acțiunile României pentru următorii cinci ani pentru combaterea drogurilor: Cooperarea internațională rămâne cea mai eficientă măsură
România va avea o bază unică de date de contact pentru toate instituțiile statului. Mircea Abrudean: Ne dorim ca serviciile publice să funcționeze într-un mediu digital avansat
Published
4 hours agoon
March 18, 2024By
Teodora IonMinistrul de externe Luminița Odobescu a subliniat luni, înaintea de întâlnirea cu omologii din UE, că alegerile din Rusia nu au fost "nici corecte, nici democratice, nici libere", informează Agerpres.
"Nu este nevoie să comentez rezultatele alegerilor prezidenţiale din Rusia. Ştim cu toţii că aceste alegeri nu au fost nici corecte, nici democratice, nici libere. România condamnă organizarea alegerilor prezidenţiale din Rusia în teritoriile anexate ilegal din Ucraina, dar şi din regiuni din Republica Moldova – Transnistria sau din Georgia – Osetia de Sud sau Abhazia, acestea fiind făcute cu încălcarea dreptului internaţional", a afirmat Odobescu, reiterând astfel mesajele transmise duminică și de instituția pe care o conduce și de Uniunea Europeană, prin vocea Înaltului Reprezentant pentru afaceri externe și politică de securitate Josep Borrell.
Aceasta a reiterat importanța continuării sprijinirii Ucrainei, mai ales pe fondul recentelor atacuri ale Moscovei asupra orașului Odesa, și a salutat adoptarea fondului de sprijin pentru țara invadată de Rusia.
În egală măsură, Luminița Odobescu a subliniat că țara noastră sprijină adoptarea unui nou pachet de sancțiuni, al 14-lea, contra Kremlinului.
"Este foarte important, pentru a limita capacitatea Rusiei de a ataca Ucraina. România susţine şi adoptarea de noi sancţiuni împotriva Rusiei în domeniul drepturilor omului", a completat Luminiţa Odobescu.
Potrivit unui comunicat MAE remis CaleaEuropeană.ro, miniștrii de externe europeni, reuniți luni la Bruxelles, vor avea un schimb de opinii cu privire la agresiunea Rusiei împotriva Ucrainei, situația din Belarus și evoluțiile de securitate din Orientul Mijlociu. De asemenea, vor avea o discuție informală cu secretarul de stat al SUA, Antony Blinken – prin videoconferință.
Discuțiile privind agresiunea Rusiei împotriva Ucrainei vor viza, cu precădere, evaluarea ultimelor evoluții de securitate, sprijinul multidimensional al UE, cu accent pe cel militar, politica de sancțiuni împotriva Rusiei și combaterea eludării măsurilor restrictive în vigoare. Ministrul ucrainean de externe Dmitro Kuleba va interveni prin videoconferință pentru a prezenta situația din teren și prioritățile Ucrainei.
Referitor la Belarus, miniștrii de externe vor aborda deteriorarea situației drepturilor omului și a condițiilor pentru activitatea presei independente, creșterea represiunii asupra opoziției, precum și complicitatea regimului de la Minsk cu Moscova, prin susținerea agresiunii Rusiei împotriva Ucrainei.
Dezbaterile privind criza din Orientul Mijlociu se vor concentra pe aspectele cele mai stringente, respectiv situația umanitară extrem de dificilă din Fâșia Gaza și necesitatea eliberării tuturor ostaticilor aflați în captivitatea Hamas. În context, va fi abordată și situația de securitate din Marea Roșie, inclusiv din perspectiva activității operațiunii UE de protejare a libertății de navigație și a traficului maritim din această regiune (EUNAVFOR ASPIDES).
Primarul municipiului Cluj-Napoca și președintele Asociației Municipiilor din România, Emil Boc, a participat la finele săptămânii trecute, la Bruxelles, la Forumul liderilor locali și regionali din Uniunea Europeană pentru implementarea la nivel local a Pactului Verde European.
Organizată în contextul Președinției belgiene a Consiliului UE, conferința a adunat 550 lideri locali și regionali din întreaga Europă, pentru a dezbate politici publice, tranziția verde și digitală și viitorul UE în contextul alegerilor din această vară.
În cadrul conferinței, Emil Boc a participat în panelul "Empowering and financing the cities transition", alături de François Rebsamen, primarul din Dijon (Franța), Mohamed Ridouani, primarul orașului Leuven (Belgia), Diana Pretzell, viceprimarul orașului Mannheim (Germania) și Patrick Child (Director General Adjunct, Directoratul General Mediu, Comisia Europeană).
Discuția s-a axat pe modalitățile de implementare a proiectelor verzi la nivel local și regional, necesitatea unor instrumente mai simple și mai clare și asigurarea fondurilor necesare pentru aceste proiecte de dezvoltare, arată Boc, într-o postare pe Facebook.
Printre mesajele transmise de edilul clujean se distinge faptul că "lupta pentru Pactul Verde European și democrație se desfășoară în principal în orașe, această luptă poate fi pierdută sau câștigată la nivel local".
"Finanțarea constantă este crucială pentru succesul implementării Pactului Verde European la nivel local. Excesul de birocrație este un impediment în aplicarea eficientă a politicilor verzi și a tranziției verzi în orașe Implicarea tuturor actorilor sociali și cetățenilor este esențială pentru reușita implementării proiectelor europene. Comunicarea simplă și pragmatică cu cetățenii este crucială pentru a le transmite importanța și beneficiile Pactului Verde European. Este necesară consolidarea și simplificarea fondurilor disponibile pentru a sprijini proiectele verzi la nivel local", a transmis Emil Boc, care este și președinte al Comisiei pentru dezvoltare teritorială din cadrul Comitetului European al Regiunilor și raportor al CoR pentru politica de coeziune.
SUA condamnă declarațiile lui Medvedev despre România și tezaurul sechestrat: Este ca și cum spiritul eliberatorilor "Davai ceas" este viu și prezent
Ambasada Statelor Unite la București a transmis duminică un mesaj de solidaritate cu România după declarațiile fostului președinte rus Dmitri Medvedev cu privire la țara noastră, condamnând afirmațiile oficialului de la Moscova.
Fostul preşedinte rus Dmitri Medvedev, în prezent vicepreşedinte ale Consiliului Securităţii, a declarat vineri că rezoluţia Parlamentului European privind returnarea aurului românesc trimis pentru păstrare în Rusia în 1916 – 1917 este o "obrăznicie", iar Uniunea Europeană "nu poate fi decât trimisă la dracu", amintind în acest context de rezervele de aur ale Federaţiei Ruse îngheţate de Occident. În același timp, Medvedev a afirmat că "românii nu sunt o națiune".
"Este regretabil să asistăm la o asemenea lipsă de respect față de România din partea unui actual oficial rus și fost șef de stat", a transmis Ambasada SUA în România, într-un mesaj pe Facebook.
Potrivit misiunii diplomatice americane, insultele și remarcile ruse ofensatoare la adresa unei națiuni pașnice contrazic complet afirmațiile lor privind "prietenia istorică" dintre Rusia și România.
"Este ca și cum spiritul eliberatorilor "Davai ceas" (n.r. – Dă Ceasul) este viu și prezent", a mai continuat Ambasada SUA, într-o referire la practicile Armatei Roșii a Uniunii Sovietice din timpul cel-al Doilea Război Mondial, când soldații sovietici îi furau pe români în timp ce se prezentau ca "eliberatori".
În legătură cu afirmațiile lui Medvedev, ambasadorul Federaţiei Ruse la Bucureşti, Valery Kuzmin, a fost convocat, duminică dimineaţa, la sediul Ministerului Afacerilor Externe, din dispoziţia ministrului Luminiţa Odobescu.
Ambasadorului i-a fost transmisă nemulţumirea profundă a părţii române cu privire la maniera deformată, trunchiată şi neconformă în care sunt abordate, inclusiv în comunicarea publică a Ambasadei Federaţiei Ruse, teme importante, cu relevanţă bilaterală, care îşi au originea în trecutul istoric. S-a reamintit ambasadorului Federaţiei Ruse necesitatea încadrării depline şi permanente în practica diplomatică, inclusiv în ceea ce priveşte menţinerea unei conduite responsabile în comunicarea publică", se arată într-un comunicat al MAE remis CaleaEuropeană.ro.
În rezoluţie, eurodeputaţii subliniază faptul că, în ciuda mai multor încercări de negocieri diplomatice după Primul Război Mondial, tezaurul naţional al României, trimis în Rusia între 1916 şi 1917 pentru a fi păstrat în siguranţă, nu a fost niciodată returnat integral de Rusia.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- Cristian Bușoi6 days ago
- NATO6 days ago
- EDITORIALE6 days ago
- EUROPARLAMENTARI ROMÂNI4 days ago
- NATO1 week ago